George Russell
Džordžas Raselas (angl. George Russell; g. 1998 m. vasario 15 d. ) – Jungtinės Karalystės Formulės 1 pilotas, nuo 2022 m. sezono atstovaujantis Mercedes ekipai. Savo lenktynininko karjerą britas pradėjo 2014 m., kai laimėjo Anglijos BRDC Formulės 4 čempionatą. Vėliau porą metų D. Raselas lenktyniavo Formulės 3 čempionate, o 2017 m. nugalėjo GP3 serijos lenktynėse. 2018 m. britas tapo Formulės 2 čempionu, laimėjęs 7 lenktynes sezone. 2018 m. spalį buvo pranešta, kad D. Raselas taps naujuoju Williams komandos nariu. Su Williams britas lenktyniavo 3 sezonus. 2021 m. sezone G. Raselas lenktynėse Belgijoje finišavo 2 vietoje ir iš viso sezone surinko 16 taškų. Prieš 2022 m. sezoną su britu sutartį pasirašė Mercedes ekipa.